《谢池春 和孙夫人韵》
清代·吴瑛

一寸芳心，怎著许毫烦恼。倩霜毫，闲愁自草。千缕幽怀，恨不能毫告。

想东君、也应知道。

海角天涯，甚日始同欢笑。论功名，封侯信杳。折梅逢使，寄陇头应早。

休相负、故园春老。

作者简介：浙江钱塘人，字雪湄，一字若华。河道总督嗣爵女。少慧，能为诗文小词律赋，兼通经史。工八股文，有刊本。年十八，归屈作舟，数月卒。有《芳荪书屋词》。